Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M8080. Il-EUR-Lex hu l-aċċess fuq l-Internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M8094. Il-EUR-Lex hu l-aċċess fuq l-internet għal-liġi Ewropea. IL-KUMMISSJONI AMMINISTRATTIVA GĦALL-KOORDINAZZJONI TAS-SISTEMI TAS-SIGURTÀ SOĊJALI, Wara li kkunsidrat l-Artikolu 73 tar-Regolament (KE) Nru 883/2004, li permezz tiegħu l-Kummissjoni Amministrattiva għandha twaqqaf u tiddetermina l-metodi ta' ħidma u l-kompożizzjoni ta' Kummissjoni Teknika għall-ipproċessar tad-Dejta, li għandha tagħti rapporti u opinjoni motivata qabel ma jittieħdu deċiżjonijiet mill-Kummissjoni Amministrattiva skont l-Artikolu 72(d), IDDEĊIDIET KIF ĠEJ: Il-Kummissjoni Amministrattiva tistabbilixxi l-Kummissjoni Teknika għall-Ipproċessar tad-Dejta stipulata fl-Artikolu 73(1) tar-Regolament (KE) Nru 883/2004. Din għandha tissejjaħ "il-Kummissjoni Teknika". Il-Kummissjoni Teknika għandu jkollha l-funzjonijiet stipulati fl-Artikolu 73(2) tar-Regolament (KE) Nru 883/2004. Il-mandat fir-rigward tal-kompiti speċifiċi tal-Kummissjoni Teknika għandu jkun stabbilit mill-Kummissjoni Amministrattiva li tista' temenda dawn il-kompiti kif meħtieġ. Il-Kummissjoni Teknika għandha tkun komposta minn żewġ membri minn kull Stat Membru, li wieħed minnhom għandu jkun nominat bħala l-membru permanenti, filwaqt li l-ieħor ikun maħtur bħala s-sostitut tiegħu. In-nomini minn kull Stat Membru għandhom jintbagħtu lis-Segretarjat tal-Kummissjoni Amministrattiva mir-rappreżentant tal-gvern għall-Istat Membru fil-Kummissjoni Amministrattiva. Il-membri jistgħu jkunu akkumpanjati fil-laqgħat tal-Kummissjoni Teknika minn espert jew esperti addizzjonali fejn dan hu neċessarju minħabba n-natura tas-suġġetti li jkunu jridu jiġu ttrattati. Kull delegazzjoni tista', bħala regola, tikkonsisti minn mhux aktar minn erba' persuni. Ir-rappreżentant tal-Kummissjoni Ewropea fil-Kummissjoni Amministrattiva jew persuna maħtura minnu għandha taġixxi f'kapaċità konsultattiva fi ħdan il-Kummissjoni Teknika. Il-kariga ta' President tal-Kummissjoni Teknika għandha tinżamm kull sitt xhur mill-membru permanenti jew inkella minn uffiċjal maħtur ieħor li jappartieni għall-Istat li r-rappreżentant tiegħu fil-Kummissjoni Amministrattiva jkollu f'idejh il-kariga ta' President ta' dik il-Kummissjoni tul l-istess perjodu. Jekk il-President fil-kariga ma jkunx jista' jattendi xi laqgħa tal-Kummissjoni Teknika, is-sostitut tiegħu għandu jaġixxi bħala President. Il-President tal-Kummissjoni Teknika jista' jagħti struzzjonijiet lis-Segretarjat għal-laqgħat li jridu jittellgħu u għall-prestazzjoni ta' attivitajiet fil-limiti tal-ambitu tal-kompiti tal-Kummissjoni Teknika. Il-Kummissjoni Teknika għandha titlaqqa' permezz ta' ittra ta' konvokazzjoni mibgħuta lill-membri u lir-rappreżentant tal-Kummissjoni Ewropea ta' mill-inqas 10 ijiem tax-xogħol qabel il-laqgħa mis-Segretarjat b'konsultazzjoni mal-President tal-Kummissjoni Teknika. Il-Kummissjoni Teknika għandha tadotta r-rapporti u l-opinjonijiet raġunati tagħha fejn hemm bżonn fuq bażi ta' dokumenti u studji tekniċi. Hi tista' titlob mill-amministrazzjonijiet nazzjonali kwalunkwe informazzjoni li tqis neċessarja għat-twettiq xieraq tal-kompiti tagħha. Il-Kummissjoni Teknika għandha tiddeskrivi b'mandat bil-miktub il-kompiti li jridu jitmexxew 'il quddiem minn gruppi ta' ħidma bħal dawn u l-iskeda taż-żmien għat-twettiq ta' dawk il-kompiti. Membru maħtur mis-Segretarjat tal-Kummissjoni Amministrattiva għandu jipprepara u jorganizza l-laqgħat tal-Kummissjoni Teknika. Ir-rapporti u l-opinjonijiet raġunati għandhom jiġu adottati b'maġġoranza sempliċi tal-membri kollha tal-Kummissjoni Teknika, b'kull Stat Membru jkollu vot wieħed li għandu jintefa' mill-membru permanenti jew fl-assenza tiegħu mis-sostitut tiegħu. Ir-rapporti jew l-opinjonijiet raġunati tal-Kummissjoni Teknika jridu jindikaw jekk intlaħqux b'unanimità jew b'maġġoranza sempliċi. Huma jridu, jekk ikun hemm minoranza, jistabbilixxu konklużjonijiet jew riservi tal-minoranza. Meta membru permanenti tal-Kummissjoni Teknika jkollu f'idejh il-kariga ta' President, is-sostitut tiegħu għandu jivvota minfloku. Kwalunkwe membru preżenti li meta jittieħed vot jastjeni milli jivvota għandu jiġi mistieden mill-President biex jagħti r-raġunijiet tiegħu għaliex astjena. Meta l-maġġoranza tal-membri preżenti jastjenu, il-proposta li tkun tpoġġiet għall-vot għandha titqies li ma ġietx ikkunsidrata. Il-Kummissjoni Teknika tista' tiddeċiedi li tadotta rapporti u opinjonijiet raġunati bl-użu ta' proċedura bil-miktub jekk dwar din il-proċedura jkun intlaħaq ftehim f'laqgħa preċedenti tal-Kummissjoni Teknika. Għal dan il-għan, il-President għandu jikkomunika t-test li għandu jiġi adottat lill-membri tal-Kummissjoni Teknika. Il-Membri għandhom jingħataw limitu ta' żmien stabbilit ta' mill-inqas 10 ijiem tax-xogħol li fihom il-membri għandu jkollhom il-possibilità li jistqarru li ma jaqblux mat-test propost jew li jastjenu mill-votazzjoni. Nuqqas ta' tweġiba fil-limitu ta' żmien fiss titqies bħala vot fl-affermattiv. Il-President jista' wkoll jiddeċiedi li jniedi proċedura bil-miktub f'każ li ma jkun intlaħaq ebda ftehim minn qabel f'laqgħa tal-Kummissjoni Teknika. F'każ bħal dan, ftehim bil-miktub biss dwar it-test propost għandu jgħodd bħala vot affermattiv u għandu jingħata l-limitu ta' żmien fiss ta' mill-inqas 15-il jum tax-xogħol. Il-President, wara li jiskadi l-limitu ta' żmien, għandu jinforma lill-membri dwar ir-riżultat tal-vot. Deċiżjoni li tkun irċeviet l-għadd meħtieġ ta' voti favur tiġi meqjusa li tkun ġiet adottata fl-aħħar jum tal-perjodu li matulu l-membri jkunu ntalbu jirrispondu. Jekk membru tal-Kummissjoni Teknika jipproponi matul il-proċedura bil-miktub li t-test jiġi emendat, il-President jagħżel bejn li: jerġa' jibda mill-ġdid il-proċedura bil-miktub billi jikkomunika l-emenda proposta lill-membri skont il-proċedura fil-paragrafu 5, jew iħassar il-proċedura bil-miktub biex il-kwistjoni terġa' tiġi diskussa fil-laqgħa li jmiss, skont liema proċedura l-President iqis xierqa għall-kwistjoni kkonċernata. Jekk membru tal-Kummissjoni Teknika, qabel ma jiskadi l-limitu ta' żmien mogħti għar-risposti, jitlob li t-test propost jiġi eżaminat f'laqgħa mal-Kummissjoni Teknika, il-proċedura bil-miktub titħassar. Il-kwistjoni mbagħad tiġi eżaminata fil-laqgħa tal-Kummissjoni Teknika li jkun imiss. L-aġenda proviżorja ta' kull laqgħa tal-Kummissjoni Teknika għandha titfassal mis-Segretarjat b'konsultazzjoni mal-President tal-Kummissjoni Teknika. Qabel jipproponi li jinkludi punt fl-aġenda, is-Segretarjat jista', fejn dan jidher li huwa neċessarju, jistaqsi lid-delegazzjonijiet ikkonċernati sabiex jagħtu l-opinjonijiet tagħhom bil-kitba dwar din il-kwistjoni. L-aġenda proviżorja għandha, fil-prinċipju, tinkludi punti li dwarhom titressaq talba minn membru jew mir-rappreżentant tal-Kummissjoni Ewropea. L-aġenda proviżorja għandha tintbagħat ta' mill-anqas 15-il jum tax-xogħol qabel il-bidu ta' kull laqgħa lill-membri tal-Kummissjoni Teknika u lill-persuni msemmija fl-Artikolu 2(6) hawn fuq. Verżjoni riveduta tal-aġenda tista' tintbagħat 5 ijiem tax-xogħol qabel il-laqgħa. Id-dokumenti relatati mal-punti fuq l-aġenda li jeħtieġu deċiżjonijiet jew opinjonijiet fil-laqgħat rispettivi għandhom ikunu disponibbli, bħala regola ġenerali, mhux aktar tard minn 10 ijiem ta' xogħol qabel il-laqgħa. Dan ma japplikax għal dokumenti li jipprovdu informazzjoni ġenerali li ma hemmx bżonn li jiġu approvati, ċirkostanzi eċċezzjonali u każijiet oħra li jistgħu jiġu miftiehma mill-Kummissjoni Teknika skont l-Artikolu 14 hawn taħt. Fil-bidu ta' kull laqgħa l-Kummissjoni Teknika għandha tapprova l-aġenda tal-laqgħa. Vot unanimu tal-Kummissjoni Teknika huwa meħtieġ għall-inklużjoni fl-aġenda ta' kwalunkwe punti oħra għajr dawk li jidhru fl-aġenda proviżorja. Is-Segretarjat tal-Kummissjoni Amministrattiva għandu jħejji l-minuti tal-laqgħat tal-Kummissjoni Teknika. Il-minuti jiġu approvati mill-Kummissjoni Teknika. Il-verżjoni bl-Ingliż tal-minuti se tintbagħat lid-delegazzjonijiet għar-reviżjoni mhux aktar tard minn xahar qabel il-laqgħa li jkun imiss tal-Kummissjoni Teknika. Dawn il-verżjonijiet lingwistiċi tal-minuti se jkunu disponibbli malajr kemm jista' jkun wara li fil-verżjoni Ingliża jiddaħħlu l-bidliet miftehma kollha. Membri li ma jkunux irċevew il-minuti fil-lingwa tagħhom jistgħu jirriżervaw l-approvazzjoni finali tagħhom sa ma jkunu rċevew il-minuti b'dik il-lingwa. Il-Kummissjoni Teknika għandha tirrapporta bil-miktub lill-Kummissjoni Amministrattiva dwar l-attivitajiet u l-kisbiet tagħha wara kull waħda mil-laqgħat tagħha. Il-President tal-Kummissjoni Teknika għandu jirrapporta dwar l-attivitajiet tal-Kummissjoni Teknika fil-laqgħat tal-Kummissjoni Amministrattiva, jekk ikun mitlub mill-President tal-Kummissjoni Amministrattiva. Kwalunkwe azzjoni proposta mill-Kummissjoni Teknika li tinvolvi spejjeż li jridu jiġġarrbu mill-Kummissjoni Ewropea hija suġġetta għall-approvazzjoni tar-rappreżentant ta' dik l-istituzzjoni. Ir-rapporti, l-opinjonijiet raġunati, l-aġenda, u kwalunkwe dokument ieħor li jappoġġaw l-attività tal-Kummissjoni Teknika se jinkitbu bl-Ingliż. Sa fejn dan hu meħtieġ, il-Kummissjoni Teknika tista' taqbel, b'deċiżjoni unanima, li tispeċifika iktar u fid-dettall ir-regoli attwali ta' proċeduri. Din id-Deċiżjoni tissostitwixxi d-Deċiżjoni Nru H2 tat-12 ta' Ġunju 2009. Klassi 1.3. Ġobon Il-"Burrata di Andria" IĠP hija prodott tal-ġobon magħmul mill-ħalib tal-baqra u miksub mill-amalgamazzjoni ta' krema u ġobon tal-pasta filata. L-involukru huwa kostitwit esklussivament mill-pasta filata u fil-ġewwieni tiegħu hemm taħlita ta' krema u pasta filata mqattgħa. ħruġ ta' krema meta mqattgħa; ħjut ("sfilacci") interni ta' dimensjonijiet varjabbli; f'termini aromatiċi, riħa pjaċevoli ta' ħalib frisk jew imsajjar, butir, krema; Ħalib tal-baqra. Il-krema li tintuża fil-kompożizzjoni tal-"Burrata di Andria" issir permezz taċ-ċentrifugazzjoni tal-ħalib jew tax-xorrox tal-ħalib frisk, u wara tiġi pasturizzata f'temperatura ta' 72 °C għal 15-il sekonda, jew bil-krema friska pasturizzata u/jew krema UHT konfezzjonata u/jew taħlitiet tagħhom, f'konformità mar-rekwiżiti mikrobijoloġiċi stabbiliti mil-leġiżlazzjoni fis-seħħ. Il-ħidmiet kollha tal-ipproċessar tal-materja prima sakemm jinkiseb il-prodott lest għandhom iseħħu fiż-żona ġeografika delimitata. Il-"Burrata di Andria" għanda tiġi kkonfezzjonata fl-azjenda tal-produzzjoni fiż-żona ġeografika delimitata msemmija fil-punt 4 għax hija prodott frisk li għandu tendenza li jiddeterjora faċilment. Il-"Burrata di Andria" tista' tiġi kkonfezzjonata: f'boroż ta' materjal plastifikat għall-ikel, u għalhekk tiġi mgeżwra f'karta plastifikata u tintrabat fil-quċċata b'fili ta' raffja għall-użu alimentari, imgeżwra b'weraq plastifikati ħodor; ġo trejs, vażetti jew tazzi u/jew mgħaddsa fil-likwidu preservattiv. Il-prodott għandu jiġi kkonservat f'temperatura bejn 4 °C u 6 °C. Il-piż ta' kull konfezzjoni huwa bejn 100 g u 1 000 g. L-Indikazzjoni Ġeografika Protetta "Burrata di Andria" għandha tidher fuq it-tikketta b'ittri ċari u indelibbli, distingwibbli b'mod ċar minn kull kitba oħra li tidher fuq it-tikketta; warajha eżatt għandu jkun hemm il-kliem "Indikazzjoni Ġeografika Protetta" jew l-akronimu "IĠP". Ma tista' tiżdied l-ebda deskrizzjoni li ma tkunx espressament prevista. Madankollu huwa permess l-użu ta' indikazzjonijiet li jagħmlu referenza għal ismijiet, raġunijiet soċjali jew marki privati u pubbliċi dment li ma jkollhomx għan ta' tifħir u ma jqarrqux bil-konsumatur. Il-logo tal-Indikazzjoni Ġeografika Protetta "Burrata di Andria" huwa magħmul mit-totalità tal-grafika tas-simboli u tal-kliem kif tidher hawn taħt: Il-logo "Burrata di Andria I.G.P." għandu jiġi riprodott fuq it-tikketta, fuq il-konfezzjonijiet u fuq ir-rappreżentazzjonijiet grafiċi inġenerali għall-prodotti kollha kkonfezzjonati, bil-preskrizzjoni li d-dimensjoni tiegħu - ikkalkulata billi jsir paragun mas-superfiċji ta' rettangolu li jikkorrispdoni għall-għoli u għat-tul kumplessivi tal-marka - ma tkunx inqas minn 10 % jew aktar minn 25 % tas-superfiċji totali tar-rappreżentazzjoni grafika. Fuq il-konfezzjonijiet għandu jkun hemm is-simbolu Ewropew IĠP. Iż-żona ġeografika tal-produzzjoni, u tal-konfezzjonament tal-"Burrata di Andria" IĠP hija rrappreżentata mit-territorju sħiħ tar-Reġjun tal-Puglia. Il-"Burrata di Andria" hija ġobon tipiku tal-Puglia li jiddifferenzja ruħu mill-oħrajn minħabba t-teknika partikolari tal-ipproċessar tiegħu u l-karatteristiċi organolettiċi tiegħu. Dan kollu jagħmlu wieħed mill-aktar prodotti tal-ġobon partikolari u ta' valur fil-Puglia u fin-Nofsinhar tal-Italja. Skont it-tradizzjoni orali, is-Sur Lorenzo Bianchino ivvinta l-Burrata di Andria f'razzett antik fl-ewwel deċennji tas-seklu l-ieħor. Jingħad li minħabba ħalba silġ qawwija ma setax iwassal il-ħalib fil-belt u allura bilfors kellu jittrasformah u juża l-krema li ffurmat b'mod naturali fil-wiċċ permezz tal-kunċett tal-produzzjoni tal-mantèche (qoxriet tal-pasta filata maturata li fihom jinħażen il-butir) u pprova joħloq prodott frisk bl-istess prinċipju. Ma' dan tiżdied il-konnotazzjoni tipika tal-kultura tar-raħħala jiġifieri r-ribelljoni kontra l-ħela u d-drawwa li kull fdal tal-produzzjoni jiġi użat mill-ġdid. Tant hu hekk, li s-Sur Bianchino ħaseb biex iħallat flimkien ir-residwi tal-ipproċessar tal-pasta filata mal-krema u jgeżwer kollox f'involukru magħmul ukoll mill-pasta filata. Il-Burrata di Andria tippreżenta lilha nnifisha bħala borża tal-pasta filata li tingħata l-għamla bl-idejn u li fiha ħjut tal-istess pasta filata u krema. It-taħlita tal-krema u l-ħjut tal-pasta filata hija magħrufa bħala "stracciatella". It-terminu "stracciatella" ġej sewwasew mill-mod kif jitħejja l-kontenut. Il-pasta filata fil-fatt titqatta' bl-idejn biex jiġu fformati strixxi ("lucini") irregolari. Waħda mill-ewwel referenzi tmur lura għall-1931 fil-"Guida del Touring Club" u minnufih is-suċċess tal-Burrata di Andria kien enormi, mhux biss fl-Italja imma wkoll barra, tant li fix-Xaħ tal-Persja hemm wieħed mill-aktar ammiraturi leali. It-togħma sempliċi u tal-butir ta' dan il-prodott tipiku tal-Puglia tikseb is-sodisfazzjon ta' dawk kollha li meta jersqu lejn il-kċina Meditteranja jfittxu prodotti sempliċi, ġenwini u li mhumiex elaborati żżejjed. Il-Burrata di Andria kisbet preżenza notevoli fil-menujiet ta' għadd kbir ta' ristoranti madwar id-dinja u l-valur ta' dan il-prodott jintwera meta tiġi speċifikata l-provenjenza tiegħu mill-Andria fl-Italja. Il-prodott Burrata di Andria, mhux biss żamm stabbli r-rabta bejn it-tradizzjoni produttiva u t-territorju, iżda laħaq fama ħafna aktar sinfikattiva meta wieħed iqis d-durata limitata tal-prodott li tirrestrinġi l-kummerċjalizzazzjoni. Fil-fatt billi l-prodott jiġi kkonsmat frisk, jidher li l-Burrata hija minsija mill-aktar operaturi kummerċjali importanti u hija kkummerċjalizzata f'suq niċċa. Madanakollu, il-prodott jippreżenta domanda konsolidata evidentement marbuta mal-fatt li kiseb reputazzjoni tajba ħafna mal-konsumaturi. Huma ħafna l-artikli dwar dan il-ġobon kemm fl-istampa nazzjonali kif ukoll dik barranija. Il-"Corriere della Sera" f'rapport tas-26 ta' Awwissu 1977 jitkellem dwar il-"Burrata di Andria" bħala eżempju ta' eċċellenza fil-produzzjoni tal-ġobon fil-Puglia u fin-Nofsinhar kollu tal-Italja. Artiklu tar-Repubblica tas-16 ta' Diċembru 1999 jikkwota speċifikament lill-"Burrata di Andria" bħala wieħed mill-prodotti li għandhom jiġu ssalvagwardjati. Barra minn hekk, f'artiklu ta' Allan Bay fuq www.vivimilano.it/atavola dan il-prodott jiġi definit bħala ġobon fantastiku u uniku. Artiklu f'IL SOLE 24 ORE tat-30 ta' Lulju 1999 ' jitkellem dwar il-Burrata bħala eżemju ta' eċċellenza tal-Puglia. F'artiklu ta' La Stampa, miktub minn Vanna Pescatori u bit-titlu "La Mondanità", dan il-ġobon prezzjuż huwa msemmi fl-ikla ta' Gala organizzata mill-Ferrari, il-manifattur awtomobilistiku prestiġjuż ta' Maranello. F'artiklu bit-titlu "Giacimenti gustosi da salvaguardare" fis-suppliment tal-Ħadd Tempo Liberato f'IL SOLE 24 ORE, Davide Paolini jassoċja il-"Burrata di Andria" ma' ikel delizzjuż ieħor fil-kultura kulinarja Taljana bħall-Mozzarella di Bufala Campana, il-Coppa Piacentina, il-Caciocavallo Silano, eċċ li għandu jiġi protett u ssalvagwardjat. Fit-18 ta' Awwissu tal-1990 Nicola Dante Basile, artiklu bit-titlu "Formaggi, il pecorino guida l'export" fis-suppliment tal-biedja ta' IL SOLE 24 ORE, jiddeskrivi l-Burrata di Andria bħala "impenjattiva", u bla dubju qed jirreferi għall-attenzjoni u kważi l-qima li għandha tingħata lit-tali ġobon. Fid-9 ta' Ottubru 2000 ġiet definita wkoll minn Alberto Pejrano bħala "Ġojjell tal-ħalib" fir-rubrika "tmiem il-ġimgħa ta' 'Slow Food' - ir-riħa tfuħ tal-Puglia ta' Federico II". Fis-sit web www.stayinitaly.com fit-taqsima dwar ir-Reġjun tal-Puglia, il-"Burrata di Andria" tiġi ddikjarata fost ġobon ieħor bħala prodott tipiku tal-Puglia. Xi oħrajn fis-sit web www.agipzone.com jiddefinixxu l-"Burrata di Andria" bħala mirquma ħafna. Minkejja d-durata qasira tagħha, il-"Burrata di Andria" hija apprezzata ħafna barra mill-Italja, anki f'pajjiżi bħall-Istati Uniti fejn kull ġimgħa l-prodott jintbagħat minn xi azjendi assoċjati. Xhieda ta' dan huwa l-menù ta' katina magħrufa ta' ristoranti "Il Fornaio" li ta' spiss torganizza kampanji tematiċi li matulhom tippromwovi speċjalitajiet u ikel delizzjuż partikolari. (it-tieni subparagrafu tal-Artikolu 6(1) ta' dan ir-Regolament) It-test ikkonsolidat tal-ispeċifikazzjoni tal-prodott jista' jiġi kkonsultat fuq is-sit web: http://www.politicheagricole.it/flex/cm/pages/ServeBLOB.php/L/MT/IDPagina/3335 direttament mill-paġna web ewlenija tal-Ministeru tal-Politika Agrikola, l-Ikel u l-Forestrija (www.politicheagricole.it), minn "Qualità e sicurezza" (fil-parti ta' fuq tal-lemin tal-iskrin) u fl-aħħar nett minn "Disciplinari di Produzione all'esame dell'UE".
Extracted from C_263_2016.html